Messiaanlik kogudus ja äratuskeskus
Au Kuningas, Jeruusalem
Tuld Siionist
Pastor Oren Lev-Ari
Shalom! Olge õnnistatud Jeesuse Kristuse nimel!
Tahan rääkida teile täna lõpuaegadest.
Avame koos Jesaja 60 ja vaatame, mida Jesaja ütleb
Jeruusalemmale ja Issanda rahvale Iisraelile.
Alates salmist 1:
Tõuse, paista, sest sinu valgus tuleb
ja Jehoova auhiilgus koidab su kohal.
Sest vaata, pimedus katab maad ja pilkane pimedus rahvaid,
aga sinu kohal koidab Jehoova ja sinu kohal nähakse tema auhiilgust!
Ja rahvad tulevad su valguse juure ning kuningad paistuse juure,
mis sinust kumab!
Tõsta oma silmad ja vaata ringi: nad kõik kogunevad, tulevad su juure;
su pojad tulevad kaugelt, kõrvuti su hellitatud tütardega.
Salm "Tõuse, paista, sest sinu valgus tuleb"
räägib nii Jeruusalemmast kui Kristuse ihust,
Jeesuse pruudist, Tema kogudusest .
Kes on meie valgus?
Teame, et Johannese 1 ütleb, et Jeesus on Jumala Sõna,
valgus, mis paistab pimeduses ja pimedus pole sellest võitu saanud.
Jesaja räägib prohvetlikult, et peaksime tõusma ehk ärkama.
'Ärgata' tähendab 'valvel olla'.
Kui Jeesus läks Getsemani aeda palvetama,
võttis Ta Peetruse, Jakoobuse ja Johannese kaasa
ning käskis neil valvata ja palvetada.
Jesaja ütleb meile: "Tõuse, paista, sest su valgus tuleb."
Tihti me palvetame ja palume Jumala auhiilgust,
kuid sellel on üks tingimus.
Kui tahame, et Jumala auhiilgus täidaks meid, meie pered
ja kogudused, peame üles tõusma.
Palvetame palju ärkamise pärast, kuid peame olema südames valvel.
Valvel olla tähendab palvetada.
Kui Jeesus naases Getsemanist palvetamast, kus Tal oli raske,
sest Ta teadis, et peab minema ristile.
Naastes nägi Jeesus neid magamas ja küsis:
"Te ei suutnud ühtki tundi valvata ja palvetada?"
Teame, et oli pime.
"Vaata, pimedus katab maad ja pilkane pimedus rahvaid,
aga sinu kohal koidab Jehoova ja sinu kohal nähakse Tema auhiilgust."
Et näha Jumala auhiilgust ja särada pimeduses nagu Jeesus,
peame ärkama ja palvetama ning järgima Issanda käske.
Jumal ütleb: "Armasta Issandat, oma Jumalat kogu südamest,
kogu hingest ja kogu meelest ja oma ligimest nagu iseennast."
Kui palvetame, käime armastuses, kuna oleme ärkvel.
Teisisõnu, meie vaim on avatud Jumalale
ja me käime Jumala armastuses, kuna oleme ühenduses Jumalaga.
Meie uuestisündinud vaim vajab seda Jumala valgust,
armastust ja kasvu.
Selle saamiseks peame palvetama ja olema valvel.
Tuld Siionist
Teame, et kogu maailm on pimeduses,
ja pimeduse vürst on saatan.
Jesaja ütleb: "Pimedus katab maad ja pilkane pimedus rahvaid."
Pilkane pimedus on vaim, mis paneb inimesed magama.
See vaim pääseb ka Jumala kogudustesse.
Kuulen, et Euroopaski paljud magavad
ega pole Jumala jaoks ärkvel.
Siis küsitakse, miks pole ärkamist, imesid, tunnustähti?
Kas Jumal on muutunud?
On kirjutatud, et Jumal on seesama eile, täna ja igavesti.
Jeesus ei muutu kunagi. Kõik Jumala tõotused on jah ja aamen.
Jumal ei ole muutunud. On kirjutatud:
"Sest mina, Jehoova, ei ole ennast muutnud,
ja teie, Jaakobi lapsed, ei ole ka sellega valmis saanud."
Peame tegema seda, mida Jumal meilt palub - palvetama
ja seisma eesliinil enda, oma perede, koguduste, linnade
ja selle maa eest, kus elame.
Kui seda teeme, hakkame tasapisi nägema Jumala au
ja seda, kuidas Jumal meid täidab.
On teil meeles lugu Piiblist,
kus Jumal saatis egiptlastele kümme nuhtlust?
Iidne Egiptus sümboliseerib tänapäeva maailma
ja vaarao on saatana sümbol.
Meiegi elame täna siin maailmas ja teame,
et selle maailma vürst on saatan.
Ta on pimeduse vürst, nagu vaarao oli kunagi Egiptuses.
Jumal läkitas kümme nuhtlust.
Seal oli pimedust ja probleeme, kuid Iisraeli rahval oli valgus
ja neil polnud millestki puudu, kuna nad olid Jumala rahvas.
Nii nagu Iisrael on Jumala rahvas, nii on ka meist,
Jeesusesse uskujaist, saanud Jumala pärijad ja lapsed.
Meilgi peab valgus olema.
Kus tahavad inimesed pimeduses olla, kuhu nad jooksevad?
Pimeduses ei näe midagi. Kui inimesed näevad kuskil valgust,
jooksevad nad sinna. Seepärast on kirjutatud:
"Rahvad tulevad sinu valguse juure ja kuningad paistuse juure,
mis sinust kumab."
Kui täidame Jumala käske, ei pea me seletama inimestele,
kes Jeesus oli ja mida Ta tegi.
Avame vaid suu ja inimesed saavad päästetud.
Meie sõnad peavad siiski kokku langema sellega,
mis meil südames on.
Kui sa ei ela seda, mida räägid, see ei toimi.
Nii see käib Jumalaga.
Johannese evangeelium ptk 1.
Vaatame veel ühe huvitava kirjakoha.
Salmist 1: "Alguses oli Sõna.
Sõna oli Jumala juures ja Sõna oli Jumal.
Seesama oli alguses Jumala juures. Kõik on tekkinud tema läbi
ja ilma temata ei ole tekkinud midagi, mis on tekkinud.
Temas oli elu ja elu oli inimeste valgus.
Valgus paistab pimeduses ja pimedus ei ole seda võtnud omaks."
See valgus on Jeesus Kristus, kes tuli inimesena maa peale
ja andis oma elu ristil. Ta andis meile andeks kõik patud
ja tõusis surnuist üles.
Ta tegi meid vaimus õigeks, tõusis taevasse
ja valas välja oma Püha Vaimu.
Jesaja 60 ütleb: "Tõuse ja paista!"
Jeesus Kristus ütles ristil: "See on lõpetatud".
Ta teadis, millest Ta rääkis.
Jeesus ütles ristil: "Isa, Isa, miks sa mind maha jätsid?"
See oli Rooma võimu ajal ja tookord löödi palju juute risti.
Jeesuse jaoks oli kõige raskem Isast lahus olla.
Samal hetkel langesid kõik needused, patud ja haigused Jeesuse peale.
Ta tegi seda, et võiksime olla Tema moodi.
Apostel Paulus sõnul tahab Jumal, et oleksime pühitsetud.
Meie pühitsus tuleb palve ja Jumala Sõna uurimise kaudu,
kiituse, ülistuse ja armastuse kaudu.
Armastus ilmneb tegudes.
Armastus annab.
Kui ütled, et armastad Jumalat, ja ligimest nii nagu iseennast,
siis teed midagi selle jaoks.
Sa ei jää pärast päästetud saamist istuma ja ootama.
Peame üles ärkama. Tõuse, sära, sest su valgus tuleb!
Auhiilgus on juba siin, kuid me ei näe seda,
kuna magame.
Kui ärkame, siis näeme seda. Millal näeme koitu?
Siis, kui ärkame hommikul, kuuleme linnulaulu ja näeme,
kui ilusaks on Jumal loonud taeva ja maa.
Näeme seda ja rõõmustame. Sama kehtib ka vaimumaailmas.
Paljud pole rõõmsad, kuna nad magavad vaimus.
Paljud on masenduses või neil on haigusi,
kuna nad magavad vaimus.
Jeesus andis juba oma au, kuid me peame järgima Jumala käske.
Au Kuninga Kogudus
Lähme 1. Johannese kirja. See on väga huvitav kirjakoht.
Paljud usklikud vaidlevad selle üle, kas Jumala käske peab täitma või ei;
me ju elame armus. Muidugi elame armus.
Saime armu armu peale, kui Jeesus esimest korda maa peale tuli.
On kirjutatud, et oleme saanud armu armu peale.
Moosese kaudu saime seaduse ja Jeesuse kaudu armu armu peale.
Loeme koos 1. Johannese 4. peatükist.
Avame koos Jumala Sõna.
1. Joh. 4:8 -
"Kes ei armasta, ei ole Jumalat ära tundnud,
sest Jumal on armastus.
Selles on Jumala armastus meie vastu avalikuks saanud,
et Jumal oma ainusündinud Poja on läkitanud maailma,
et me tema läbi elaksime."
Jumal on andnud meile elu.
Järgime ka Jumala käske.
On kirjutatud, et Jumala käsud ei ole rasked neile,
kes Jumalat armastavad.
Kui armastame Jumalat, ei ole Tema käsud meile rasked.
Mis siis on Jumala käsud?
1. Johannese 3:23,24 -
"Ja see on tema käsk, et me peame uskuma
Tema Poja Jeesuse Kristuse nimesse ja armastama üksteist,
nagu tema meile on käsu andnud. Ja kes peab tema käske,
see jääb temasse ja tema sellesse. Ja sellest me tunneme,
et tema jääb meisse, sellest Vaimust, kelle ta meile on annud."
Peame järgima Issanda käske.
Selle üle ei saa vaielda.
Kui armastame Jumalat, peame järgima Tema käske
ehk uskuma Tema Poja, Jeesuse Kristuse nimesse,
Jumala esmasündinusse ja armastama oma vendi.
Võime järgida neid vaid siis, kui oleme vaimus valvel.
Oleme valvel siis, kui loeme sõna ja palvetame.
Kui loeme sõna, täidab see meie sisemuse.
Lähme Heebrea 4:2 -
Sest rõõmusõnum on kuulutatud meile nõnda nagu teilegi.
Ent kuuldud sõnast ei olnud neil kasu,
sest see ei imbunud usu läbi neisse, kes kuulsid.
Kui kuuleme Jumala lastena Sõna, ühineb see usuga.
Usust Sõnasse hakkame kogu südamest palvetama.
Palvetame armastuses ja usus. Kuulutame Jumala Sõna.
Jumal ütleb: "Nad on minu lapsed, nad armastavad mind,
nad järgivad mu käske ja tahavad, et pääste tuleks nende maadesse
ja linnadesse ja ärkamine algaks kogudustes."
Ta ütleb: "Mina avan uksed, mida keegi ei saa sulgeda
ja saadan oma vaimu ning valan teie peale oma au."
Nii see käib, proovige.
Halleluuja, tänu Jumalale!
Loeme veel kord Jesaja 60: "Tõuse, paista, sest su valgus tuleb
ja Jehoova auhiilgus koidab su kohal. Sest vaata, pimedus katab maad
ja pilkane pimedus rahvaid, aga sinu kohal koidab Jehoova
ja sinu kohal nähakse tema auhiilgust."
Paljud näevad täna majanduskriisi. Majandus on kokku varisemas
ja kõik liigub allamäge.
Inimesed ei tea, mida teha ja on paanikas.
Kahjuks satuvad usklikudki vahel paanikasse,
kuna nad kuulavad rohkem maailma uudiseid kui Jumala Sõna.
Ta ütles, et pimedus katab maad.
Mõtlesin täna, kas kunagi varem pole kriise olnud?
On küll.
Aabrahami poja Iisaki ajal oli maa peal suur näljahäda.
Ta tahtis minna Egiptusesse,
kuid Jumal keelas teda ja käskis tal paigale jääda.
"Ma õnnistan sind," ütles Jumal.
Kui teeme, mida Jumal on käskinud ja järgime tema käske armastuses
ning palvetame ajal, kui pimedus katab maad
ja pilkane pimedus katab kõik rahvad,
kui teeme siis, mida Jumal meid on käskinud,
näeme Issanda õnnistust.
Iisak jäi paigale ja tegi nii nagu Jumal oli käskinud.
Ta ei läinud Egiptusesse.
Egiptus sümboliseerib tänapäeva maailma.
Jumal ütles Iisakile: Ära mugandu selle maailma süsteemiga -
valed, sõnakuulmatus ja armastuse puudumine Jumala vastu,
vargused.
Teisisõnu: Ära maga! Aeg on külvata.
Iisak külvas ja kogus näljaajal sajakordse lõikuse.
Kuna Jumala auhiilgus täitis paiga, kus ta oli.
Tuld Siionist
Elage Jumala Sõna kohaselt ja tehke nii nagu Jumal on öelnud.
Paljud ütlevad, et ei kuule Jumalat, kuid sa pead avama vaid Jumala Sõna.
Kui tahad elada Jumala valguses, palveta ja ütle:
Ei ole vahet, mis see maksma läheb, kuid ma järgin sind, Jeesus.
Ütlesid, et need, kes tahavad sind järgida, salaku end,
võtku oma rist ja järgigu sind. Olen valmis maksma seda hinda.
Näen, et pimedus katab kogu maa, kuid mina järgin sind.
Kuulutan oma usku Jeesusesse Kristusesse.
Kuulutan, et sina oled mu Lunastaja ja Issand.
Seisan Püha Vaimu eesliinil enda, oma pere, oma koguduse,
linna ja maa eest. Seisan palves.
Jumal näitab oma auhiilgust, sest Ta on ustav.
See on alati nii olnud ja see jääb alati nii.
Ta otsib inimesi, mitte kulda, kuna Tal on kõike.
Ta otsib ustavaid, kellel on Jumalaga sarnaseid omadusi.
Kui Ta näeb mõnda ustavat ja sõnakuulelikku, ütleb Ta:
"Tema suudab austada minu nime. Temale võin anda oma auhiilguse
ja ta ei võta seda endale.
See inimene annab au mulle."
Kui tahate seda, pole vahet, kus te elate,
mis on teie nimi või ühsikondlik positsioon,
pole vahet, kas teil on akadeemiline kraad või mitte.
Kui tahate järgida Jumala Sõna, Ta aitab teid.
Meenutage Jeesuse sõnu: "Ilma minuta ei või te midagi teha."
Tõuse, paista, sest sinu valgus tuleb ja Jehoova auhiilgus särab su kohal.
Tahan teie eest palvetada. Ma ei tea, mida te vajate.
Ehk vajate tervenemist, vabanemist või läbimurret Pühas Vaimus,
võib-olla olete leiged, mitte kuumad.
Jeesus ütleb Ilmutuse 3. peatükis:
"Oh, oleksid sa külm või kuum."
Tahan palvetada, et Püha Vaimu tuli, mis on Jeruusalemmas
ja siin koguduses, põleks ka teis.
"Pimedus katab maad ja pilkane pimedus rahvaid,
aga sinu kohal koidab Jehoova ja sinu kohal nähakse Tema auhiilgust."
See on Jumala tõotus meile.
Palvetan Jeesuse Kristuse nimel ja kuulutan Issanda võitu.
Kui olete veel unes, palvetan, et võiksite oma südameis ärgata.
Kuulutan seda Jeesuse Kristuse nimel!
Kui vajate tervist, kuulutan Sõna ja saadan selle Jeruusalemmast.
On kirjutatud, et Jeruusalemmast lähtub sõna.
Jeesuse vermete tõttu on teile tervis tulnud.
Kirjutatud on: Ta läkitas oma sõna ja tervendas nad.
Kui vajate vabanemist, kuulutan Jeesuse nimel vabadust.
Jeesus on maksnud hinna ja vaimsed jõud ei saa teid valitseda.
Jumala Sõna on kõige võimsam jõud maa peal.
Täitku teid Püha Vaim Jeesuse nimel!
Jumal armastab teid väga. Vaadake meid ka järgmine kord!
Meiegi armastame teid. Rahu teile Jeruusalemmast!
Issanda Jeesuse Kristuse nimel.
Rahu teile, kallid!
Nägite äsja jutlust Au Kuninga kogudusest.
On suur au teile Jumala Sõna õpetada.
Jumala Sõna ütleb, et usk tuleb kuuldust
ja kuuldu Jumala Sõna kaudu.
Olen kindel, et teie usk on selle kaudu kasvanud.
See usk toimib armastuse läbi. Jumalale on kõik võimalik.
Avage südamed ja võtke vastu Tema Sõna.
Tahan täna palvetada nende eest, kes ei tunne Jeesust
ja kes pole võtnud teda vastu kui Iisraeli Messiat ja Lunastajat.
Korrake minu järel:
Jeesus, usun, et tulid siia maailma,
et anda andeks mu patud.
Usun, et andsid ristil minu eest oma elu,
võtsid mu patud ja pühitsesid mind.
Võtan sind vastu oma Messia ja Lunastajana.
Tule mu südamesse ja tee mind Endas õigeks.
Jeesus, täida mind oma Vaimuga ja aita mul järgida Sind.
Ma palun Jeesuse Kristuse nimel. Aamen!
Armastame teid ja Jumal armastab teid veelgi enam.
Kui palusite selle palve, olete Jumala pojad ja tütred.
Kirjutage meile ja püüame teid aidata.
Leidke omale kogudus ning õdseid ja vendi,
kes võivad teid aidata ning teiega ja teie eest palvetada.
Aabrahami, Iisaki ja Jaakobi Jumal õnnistagu teid
Jeesuse Kristuse nimel. Aamen. Shalom!
Ülal on meie Iisraeli aadress neile, kes soovivad toetada meie tööd.
Soome keelest tõlkinud: Monika Jaaguri